Brendan Christian

Brendan Christian (født 11. desember 1983 i Saint John's på Antigua) er en sprinter fra Antigua og Barbuda. Han er 1,78 meter høy og veier 71 kg. Han har spesialisert seg på 200 meter.

Han utmerket seg allerede som junior da han tok sølv på 200 meter under juniorverdensmesterskapet i friidrett i 2002. Han oppnådde også sjetteplass på 100 meter. Christian deltok også under OL i 2004, men der gikk han ut i kvartfinalen. Han var med i Samveldelekene 2006 og der ble han slått ut i semifinalen.

I 2007 tok han gull på 200 meter og bronse på 100 meter under De panamerikanske lekene. Han kom også til semifinalen i både 100 meter og 200 meter i VM i friidrett 2007. Der satte han også ny nasjonal rekord på 200 meter med tiden 20,23.

Hans beste tid på 100 meter er 10,11 sekunder og denne rekorden satte han den 28. 
mai 2004 i College Station i Texas.

Meritter 
 Juniorverdensmesterskapet i friidrett i 2002: Sølv (200 meter), sjetteplass (100 meter).
 De panamerikanske lekene 2007: Gull (200 meter), bronse (100 meter).

Referanser

Eksterne lenker 
 

Personer fra Saint John's på Antigua
Antiguanske sprintere
Deltakere for Antigua og Barbuda under Sommer-OL 2004
Friidrettsutøvere under Sommer-OL 2004
Deltakere for Antigua og Barbuda under Sommer-OL 2008
Friidrettsutøvere under Sommer-OL 2008
Deltakere for Antigua og Barbuda under Sommer-OL 2012
Friidrettsutøvere under Sommer-OL 2012
Deltakere for Antigua og Barbuda under VM i friidrett 2007
Deltakere for Antigua og Barbuda under VM i friidrett 2009
Deltakere for Antigua og Barbuda under Panamerikanske leker 2007
Friidrettsutøvere under Panamerikanske leker 2007